Vilt þú vera með í Ungmennaráði Þroskahjálpar ? Þroskahjálp vinnur nú að því stofna ungmennaráð . Með því er að því stefnt að styrkja starf samtakanna í ýmsum mikilvægum málum sem varða réttindi og hagsmuni ungs fólks . Með stofnun ráðsins verður til vettvangur þar sem ungt fólk með þroskahömlun og / eða einhverfu fær betri tækifæri til að vera virkir þátttakendur í umræðu og stefnumótun sem varðar réttindi þess og mikilvæg hagsmunamál Á fundum ungmennaráðsins verða rædd ýmis mál sem varða líf ungs fólks í nútíð og framtíð , svo sem nám og félagslíf , atvinnumál , tómstundir og frítími , húsnæði , búseta og eigin heimili . Einnig verður rætt um hvernig er best að segja öðrum frá reynslu og skoðunum þeirra sem eru í ungmennaráðinu . Á fundunum kynnast þátttakendur og gera eitthvað skemmtilegt saman . Ungmennaráðið ætlar að gera mikið gagn . Og líka að hafa mjög gaman . Þroskahjálp leitar nú að ungu fólki sem vill taka þátt í að stofna Ungmennaráðið , en fyrsti fundur þess verður haldinn 23. janúar 2020 . Verkefnið hefur verið kynnt sérstaklega fyrir fólk á aldrinum 16 - 20 ára , en allt ungt fólk sem vill leggja ráðinu lið er velkomið . Þeir sem vilja kynna sér ungmennaráðið betur eða skrá sig á fundinn eru hvattir til að senda fyrirspurn til Önnu Láru , sem hefur umsjón með stofnun ráðsins , á anna.lara.steindal@gmail.com eða hringja síma 896 7870 .